ที่ นร 1008/ว 5                       

สํานักงาน ก.พ. 

ถนนติวานนท์ จังหวัดนนทบุรี 11000

31 มีนาคม 2560

 

เรื่อง     หลักเกณฑ์และเงื่อนไขการกําหนดตําแหน่งหัวหน้าส่วนราชการประจําอําเภอ ในพื้นที่จังหวัดชายแดนภาคใต้ ======

เรียน    กระทรวง กรม และจังหวัด

อ้างถึง   1. หนังสือสํานักงาน ก.พ. ที่ นร 1008/ว 2 ลงวันที่ 19 กุมภาพันธ์ 2558

             2. หนังสือสํานักงาน ก.พ. ที่ นร 1006/ว 1 ลงวันที่ 14 มีนาคม 2551


อื่นๆ -           ตามหนังสือทีอ้างถึง 1 ก.พ. ได้ปรับปรุงหลักเกณฑ์และเงื่อนไขการกําหนดตําแหน่งตามมาตรา 47 แห่งพระราชบัญญัติระเบียบข้าราชการพลเรือน พ.ศ. 2551 มาเพื่อส่วนราชการทราบและถือปฏิบัติ ความแจ้งแล้ว นั้น

          บัดนี้ ก.พ. ได้พิจารณาเห็นว่า เพื่อให้มีการกําหนดตําแหน่งให้เหมาะสมกับภารกิจและสภาพการปฏิบัติงานในสภาวะที่ไม่ปกติในพื้นที่จังหวัดชายแดนภาคใต้ของส่วนราชการต่าง ๆ จึงมีมติให้กําหนดหลักเกณฑ์และเงื่อนไขการกําหนดตําแหน่งหัวหน้าส่วนราชการประจําอําเภอ ในพื้นที่จังหวัดชายแดนภาคใต้ ตามที่กําหนดไว้ในข้อ 5 ของระเบียบสํานักนายกรัฐมนตรีว่าด้วยบําเหน็จความชอบสําหรับเจ้าหน้าที่ผู้ปฏิบัติงานในจังหวัดชายแดนภาคใต้ พ.ศ. 2550 โดยให้ อ.ก.พ. กระทรวง เป็นผู้พิจารณากําหนดตําแหน่งตามหลักเกณฑ์และเงื่อนไขการกําหนดตําแหน่ง ดังนี้

          (1) ตําแหน่งประเภทวิชาการ ระดับชํานาญการพิเศษ

                    1) เป็นตําแหน่งหัวหน้าส่วนราชการประจําอําเภอที่ปรากฏในกฎกระทรวงแบ่งส่วนราชการ ซึ่งอยู่ในพื้นที่จังหวัดชายแดนภาคใต้ตามที่กําหนดไว้ในระเบียบสํานักนายกรัฐมนตรีว่าด้วยบําเหน็จความชอบสําหรับเจ้าหน้าที่ผู้ปฏิบัติงานในจังหวัดชายแดนภาคใต้ พ.ศ. 2550

                    2) การปฏิบัติงานต้องกํากับ แนะนํา ตรวจสอบการปฏิบัติงานของผู้ใต้บังคับบัญชาที่มีผู้ดํารงตําแหน่งและปฏิบัติงานอยู่จริงไม่น้อยกว่า 2 ตําแหน่ง โดยอาจเป็นข้าราชการหรือพนักงานหรือลูกจ้างประจําที่กําหนดเป็นกรอบพนักงานราชการซึ่งปฏิบัติงานลักษณะเช่นเดียวกับข้าราชการ

                    3) ปฏิบัติงานซึ่งต้องใช้ความรู้ ความสามารถ ประสบการณ์ และความชํานาญงานสูงมากในงานวิชาการ และต้องตัดสินใจแก้ปัญหาที่ยากมาก

                    4) ผ่านการประเมินคุณภาพงานของตําแหน่งตามหลักเกณฑ์การประเมินค่างานที่ ก.พ. กําหนด

          (2) ตําแหน่งประเภททั่วไป ระดับอาวุโส

                    1) เป็นตําแหน่งหัวหน้าส่วนราชการประจําอําเภอที่ปรากฏในกฎกระทรวงแบ่งส่วนราชการ ซึ่งอยู่ในพื้นที่จังหวัดชายแดนภาคใต้ตามที่กําหนดไว้ในระเบียบสํานักนายกรัฐมนตรีว่าด้วยบําเหน็จความชอบสําหรับเจ้าหน้าที่ผู้ปฏิบัติงานในจังหวัดชายแดนภาคใต้ พ.ศ. 2550

                    2) รับผิดชอบงานที่มีความยุ่งยาก และมีขอบเขตเนื้อหาหลากหลาย ต้องใช้ความรู้ ความสามารถ ประสบการณ์ และความชํานาญสูง และต้องตัดสินใจหรือแก้ปัญหาที่ยุ่งยาก

                    3) การปฏิบัติงานต้องกํากับ แนะนํา ตรวจสอบการปฏิบัติงานของผู้ใต้บังคับบัญชาที่มีผู้ดํารงตําแหน่งและปฏิบัติงานอยู่จริงไม่น้อยกว่า 2 ตําแหน่ง โดยอาจเป็นข้าราชการหรือพนักงานราชการหรือลูกจ้างประจําที่กําหนดเป็นกรอบพนักงานราชการซึ่งปฏิบัติงานลักษณะเช่นเดียวกับข้าราชการ

                    4) ผ่านการประเมินคุณภาพงานของตําแหน่งตามหลักเกณฑ์การประเมินค่างานที่ ก.พ. กําหนด 

          ทั้งนี้ เมื่อข้าราชการได้รับการแต่งตั้งให้ดํารงตําแหน่งดังกล่าวแล้ว ควรต้องให้ปฏิบัติหน้าที่ต่อไปอยู่ในพื้นที่จังหวัดชายแดนภาคใต้อีกไม่น้อยกว่าสองปี ตามที่กําหนดไว้ในหนังสือที่อ้างถึง 2

          จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้ว


ผู้มีอํานาจลงนาม - ขอแสดงความนับถือ

 

(นางเมธินี เทพมณี)

เลขาธิการ ก.พ.


อื่นๆ - สํานักพัฒนาระบบจําแนกตําแหน่งและค่าตอบแทน

โทร. 0 2547 1066

โทรสาร 0 2547 1437